VENDIM
Nr. 140, datë 13.3.2018

PËR TRANSFERIMIN NË PRONËSI TË BASHKISË GRAMSH, NË NJËSINË ADMINISTRATIVE PISHAJ, TË PRONAVE ME NR. 1274–1297, DHE PËR NJË NDRYSHIM NË VENDIMIN NR. 273, DATË 18.4.2012, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS PISHAJ, TË QARKUT TË ELBASANIT”

Në mbështetje të nenit 100 të Kushtetutës, të neneve 3, shkronja “k”, 5, 7, 8 e 17, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Brendshëm, Këshilli i Ministrave 


VENDOSI: 
[bookmark: _GoBack]
1. Në vendimin nr. 273, datë 18.4.2012, të Këshillit të Ministrave, kudo në titull dhe në përmbajtjen e tij, fjalët “… të Komunës Pishaj …” zëvendësohen me “… në njësinë administrative Pishaj, Bashkia Gramsh…”.
2. Transferimin në pronësi të Bashkisë Gramsh, në Njësinë Administrative Pishaj, të pronave me nr. 1274–1297, gjithsej 5 (pesë) fletë, sipas lidhjes 1 dhe formularëve, që i bashkëlidhen këtij vendimi dhe janë pjesë përbërëse të tij.
3. Në listën e inventarit të pronave të paluajtshme shtetërore, që i bashkëlidhet vendimit nr. 273, datë 18.4.2012, të Këshillit të Ministrave, shtohen pronat e përmendura në pikën 2. 
4. Pronave me numër rendor 51–59 t’u ndryshojë sipërfaqja sipas formularëve bashkë-lidhur, gjithsej 2 (dy) fletë.
5. Bashkisë Gramsh i ndalohet të ndryshojë destinacionin e pronave të përcaktuara në pikën 2 të këtij vendimi.
6. Ngarkohen ministri i Brendshëm, kryetari i Bashkisë Gramsh dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
	Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

Bashkia Gramsh
Njësia Administrative Pishaj
Lidhja 1
	
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1274–1295
	Prona që përdoren për realizimin e programeve në fushën e strehimit 
	Në pronësi

	1296–1297
	Troje të lira dhe hapësira publike të pazëna ndërmjet ndërtesave ose objekteve të çdo lloji
	Në pronësi

